b'\n_START_ARTICLE_\nAudi Q7\n_START_PARAGRAPH_\nAudi Q7 je avto iz luksuznega razreda SUV, ki ga od leta 2006 proizvaja nem\xc5\xa1ko podjetje Audi. Q ozna\xc4\x8duje novo dru\xc5\xbeino Audijevih vozil, 7 pa ka\xc5\xbee na zaporedje med voziloma Audi A6 in A8._NEWLINE_Q7 sestavlja spremenjena izpeljanka Volkswagnovega avtomobilskega podno\xc5\xbeja 7L, 4L. Avto temelji na lastnem konceptnem avtu pikes peak quattro. Q7 je namenjen za slab\xc5\xa1e vozne razmere od Volkswagnovega bratranca touarega. Na terenskih preskusih se je slabo odnesel, tako da ga je ocenjevalec \xc4\x8dasopisa The Sunday Times opisal kot\xc2\xa0\xc2\xbbneuporabnega\xc2\xab. Nima touaregovih zapornih diferencialov in nizkoprestavnih prenosnikov, ima pa mo\xc5\xbenost sedenja v tretji vrsti. Proizvodni model so predstavili na losangele\xc5\xa1kem avtomobilskem \xc5\xa1ovu leta 2006.'